
Osijek, srpanj 2026. 
  
		Temeljem članka 34. stavak 1. točka 2. Statuta Grada (Službeni glasnik Grada Osijeka broj 6/01., 3/03., 1A/05., 8/05., 2/09., 9/09., 13/09., 9/13., 12/17., 2/18., 2/20., 3/20., 4/21., 5/21.-pročišćeni tekst, 8/24., 7/25. i 18/25.), Gradonačelnik Grada Osijeka ______________2026., donosi  
 
 

Z A K L J U Č A K 
o utvrđivanju Nacrta Odluke
o ukidanju statusa javnog dobra u općoj uporabi 
na k.č.br. 11624/1, 11624/2 i 11624/3 k.o. Osijek


I.  

			Utvrđuje se Nacrt Odluke o ukidanju statusa javnog dobra u općoj uporabi na:
-	k.č.br. 11624/1, Sjenjak, uređeno zemljište, površine 395 m2,
-	k.č.br. 11624/2, Sjenjak, uređeno zemljište, površine 418 m2,
-	k.č.br. 11624/3, Sjenjak, uređeno zemljište, površine 747 m2,
sve k.o. Osijek, javno dobro u općoj uporabi, u vlasništvu Grada Osijeka i podnosi Gradskom vijeću Grada Osijeka na razmatranje i donošenje. 
 
 
II.  

			Potrebna obrazloženja na sjednici Vijeća dat će Maja Alduk, pročelnica Upravnog odjela za gospodarenje imovinom i vlasničko-pravne odnose.  
 
KLASA: 943-03/26-01/2
URBROJ: 

Osijek,        
                                                                     
GRADONAČELNIK 
                                                                         Ivan Radić, mag. oec.  











Materijal pripremio:  
UO za gospodarenje imovinom  i vlasničko-pravne odnose  
 
 

NACRT ODLUKE 

O UKIDANJU STATUSA JAVNOG DOBRA U OPĆOJ UPORABI NA K.Č.BR. 11624/1, 11624/2 i 11624/3 K.O. OSIJEK

 
O b r a z l o ž e nj e 
 
 
Pravni temelj 
 
Odredba članka 35. točka 2. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 109/07., 36/09., 125/08., 360/., 150/11., 144/12., 123/17., 90/19. i 144/20) propisuje da Predstavničko tijelo donosi odluke i druge opće akte kojima uređuje pitanja iz samoupravnog djelokruga jedinice lokalne, odnosno područne (regionalne) samouprave.

Odredba članka 19. točke 2. Statuta Grada Osijeka (Službeni glasnik Grada Osijeka broj 6/01., 3/03., 1A/05., 8/05., 2/09., 9/09., 13/09., 9/13., 12/17., 2/18., 2/20., 3/20., 4/21., 5/21.-pročišćeni tekst, 8/24., 7/25. i 18/25.) određuje da Gradsko vijeće u okviru samoupravnog djelokruga donosi opće i druge akte kojima uređuje pitanja iz samoupravnog djelokruga Grada Osijeka. 

Razlozi upućivanja, ocjena stanja i osnovna pitanja koja se uređuju odlukom 
 
Grad Osijek vlasnik je nekretnina označenih kao k.č.br. 11624/1, Sjenjak, uređeno zemljište, površine 395 m2, k.č.br. 11624/2, Sjenjak, uređeno zemljište, površine 418 m2 i k.č.br. 11624/3, Sjenjak, uređeno zemljište, površine 747 m2, sve k.o. Osijek, javno dobro u općoj uporabi.

Sukladno Generalnom urbanističkom planu grada Osijeka (Službeni glasnik grada Osijeka br. 5/06, 12/06-ispr., 1/07., 12/10, 12/11, 12/12, 2/13-ispr., 4/13-ispr, 7/14, 11/15, 5/16-ispr., 2/17, 13A/20, 4/21, 24/22, 4/24, 23/24 i 7/25 - pročišćeni tekst), predmetne nekretnine nalaze se na prostoru na kojem je utvrđena mješovita namjena (planske oznake M - mješovita namjena). Uvidom u kartografski prikaz 4.3.1. Oblici korištenja,  važećeg Generalnog urbanističkog plana grada Osijeka, predmetno područje (k.č.br. 11624/1, 11624/2 i 11624/3 k.o. Osijek) označeno je kao - dovršeni dijelovi grada na kojima je dozvoljeno održavanje i manji zahvati sanacije građevina (članak 33. stavak 1. podstavak 1. Odluke o donošenju GUP-a). Zahvati vezani uz pojedine oblike korištenja iz prethodnog stavka predstavljaju prevladavajuće zahvate, uz koje su mogući i zahvati iz ostalih oblika korištenja (stavak 2. članak 33. Odluke o donošenju GUP-a).

Budući da je namjera Grada Osijeka u skladu sa zakonskim propisima raspolaganje predmetnim nekretninama, a sve u svrhu buduće realizacije projekta uređenja i obnove zgrade „Robne kuće“ na Sjenjaku, odnosno izgradnje novog poslovnog stambenog kompleksa s pripadajućim okolnim sadržajima koji bi u svom obuhvatu zahvata obuhvaćao i navedene čestice, a imajući u vidu planiranu namjenu uređenja i razvoja predmetnog prostora, nužno je, pa time i opravdano, ukidanja statusa javnog dobra na predmetnim česticama.
Predmetna katastarska čestica prema važećem Prostornom planu nalazi se kako je i navedeno unutar građevinskog područja mješovite namjene. Budući da Grad namjerava predmetnim nekretninama raspolagati radi privođenja namjeni utvrđenoj prostornim planom, potrebno je prethodno ukinuti status javnog dobra u općoj uporabi, koji predstavlja zapreku raspolaganju nekretninama.
Također, predmetne nekretnine predstavljaju dio šire prostorne cjeline u kojoj bi se realizacijom planiranog zahvata omogućilo funkcionalno i sadržajno unapređenje područja te stvaranje novih poslovnih, stambenih i pratećih sadržaja od značaja za daljnji razvoj Grada Osijeka.
Iako se jedna predmetna čestica trenutno u naravi koristi kao parkirališna površina, njezina stvarna uporaba predstavlja postojeće stanje koje nije u cijelosti određujuće za buduće korištenje prostora, budući da je važećom prostorno-planskom dokumentacijom predmetno područje određeno za mješovitu namjenu. Slijedom toga, Grad Osijek kao jedinica lokalne samouprave ima opravdan interes omogućiti privođenje predmetnog prostora planiranoj namjeni, uz istodobno osiguravanje ostvarivanja razvojnih ciljeva Grada.
Ukidanjem statusa javnog dobra omogućit će se upis prava vlasništva Grada te daljnje raspolaganje nekretninom u skladu sa zakonom i interesima Grada, uključujući mogućnost njezina otuđenja.  
Ovaj Prijedlog stavlja naglasak na provedbu prostornog plana, učinkovito upravljanje gradskom imovinom i daljnji razvoj grada.
Financijska sredstva 
 
Za provođenje ovog rješenja nisu potrebna financijska sredstva. 








	Temeljem članka 35. točka 2. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 109/07., 36/09., 125/08., 360/., 150/11., 144/12., 123/17., 90/19. i 144/20) i članka 19. točke 2. Statuta Grada Osijeka (Službeni glasnik Grada Osijeka broj 6/01., 3/03., 1A/05., 8/05., 2/09., 9/09., 13/09., 9/13., 12/17., 2/18., 2/20., 3/20., 4/21., 5/21.-pročišćeni tekst, 8/24., 7/25. i 18/25.) Gradsko vijeće Grada Osijeka na sjednici održanoj  _______ 2026., donijelo je  
  
ODLUKU 

o ukidanju statusa javnog dobra u općoj uporabi 
na k.č.br. 11624/1, 11624/2 i 11624/3 k.o. Osijek
 
 
Članak 1. 
 
[bookmark: _Hlk204944805]			Ukida se status javnog dobra u općoj uporabi na 
-	k.č.br. 11624/1, Sjenjak, uređeno zemljište, površine 395 m2,
-	k.č.br. 11624/2, Sjenjak, uređeno zemljište, površine 418 m2,
-	k.č.br. 11624/3, Sjenjak, uređeno zemljište, površine 747 m2,
sve k.o. Osijek, javno dobro u općoj uporabi s pravom vlasništva za korist Grada Osijeka. 
 
Članak 2. 

		Ova Odluka dostavit će se Zemljišno-knjižnom odjelu Općinskog suda u Osijeku radi provedbe u zemljišnoj knjizi brisanjem statusa javnog dobra u općoj uporabi na nekretninama iz članka 1. stavka 1. ove Odluke.

Članak 3.
 
			Ova Odluka stupa na snagu osmog dana od dana objave u Službenom glasniku Grada Osijeka. 
 
 
KLASA: 
URBROJ:  
Osijek,  
 
PREDSJEDNIK 
GRADSKOG VIJEĆA 
prof. dr. sc. Tihomir Florijančić 




